title: Delt koe tawaday (trutca ke Caillebotte)
text: Dizvesik va trutca va litera dum kevestobasa wira pestaler kiren Caillebotte va tec ticstis siak al vegedur. To batkane va bunes uum al maer : nepaleson va glupaf is aludevaf patectoy gu delt va lospa. Patectoy ke Caillebotte me tir zikexacka vols detce ke trutca lidam lingeyen voleem. Danexa ke bata eravapa ( birtaf patectoy is delt va lospa ) tir medotolmilaf buneks brostas mali taneafa disukera. Voxen bata birtuca gan malyopasikeem bal wonara ke 1877 me zo remwiyir isen siakkeska gu tca zo krupteyer.